ARA: Ir-riħ ma żammx lin-nies ġewwa fl-ewwel jum tas-sajf u f'jum il-missier
Imtella' Ġunju 21, 2020 - Aġġornata 21 Ta' Ġunju, 2020 7:41pm It-tmiem tar-rebbiegħa u l-bidu tas-sajf seħħ f'jumejn ikkaratterizzati mir-riħ, iżda b'temperaturi li bil-mod il-mod bdew telgħin; l-ogħla laħqet it-28 grad celsius. Għalkemm il-pjani ta' wħud li jqattgħu l-ewwel jum tas-sajf fil-bajjiet u x-xtajta sfrattaw, kien hemm min ma qatax qalbu u xorta mar il-baħar. Illum l-ewwel jum uffiċjali tal-istaġun tas-Sajf u ħabat ukoll Jum il-Missier. Kienu diversi dawk li ħarġu f'xi ristorant qrib il-bajjiet, jew marru jgħumu. Kien hemm kunsens fost nies li tkellimna magħhom li lesti li jerġgħu jibdew igawdu l-ħajja soċjali waqt li jibqgħu isegwu r-rakkomandazzjonijiet tal-awtoritajiet tas-saħħa. Ara x'kellhom xi jgħidu n-nies: